
Ministru kabineta rīkojums Nr. 711
Rīgā 2024. gada 28. augustā (prot. Nr. 33 40. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai finansējumu kas nepārsniedz 411 617 euro, pārskaitīšanai biedrībai "Latvijas Hokeja federācija", lai segtu izdevumus, kas saistīti ar Latvijas vīriešu hokeja valstsvienības sagatavošanos un dalību 2026. gada Ziemas olimpisko spēļu kvalifikācijas turnīram hokejā vīriešiem Latvijā 2024. gadā.
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par apropriācijas pārdali atbilstoši faktiskajiem izdevumiem, nepārsniedzot šā rīkojuma 1. punktā noteikto apmēru.

